Juraj Hladký

Prof. PhDr. Juraj Hladký, PhD. (* 7. august 1975, Piešťany) je slovenský jazykovedec, vysokoškolský pedagóg, slovakista, slavista, vedúci Katedry slovenského jazyka a literatúry na Pedagogickej fakulte Trnavskej univerzity, predseda Slovenskej onomastickej komisie pri Jazykovednom ústave Ľudovíta Štúra SAV, delegovaný člen v Komisii pre slovanskú onomastiku pri Medzinárodnom komitéte slavistov v Lodži, člen viacerých medzinárodných a domácich odborných kolégií a redakčných rád vedeckých časopisov.

 Životopis 
Zaoberá sa najmä výskumom vlastných mien, sociálnych nárečí (osobitne väzenského slangu a argotu) a jazykovej kultúry. Zúčastňuje sa na projekte Hydronymia Europaea, ktorého cieľom je zdokumentovať a analyzovať názvy európskych riek a vodných objektov od najstarších čias po súčasnosť. V rámci neho je autorom alebo spoluautorom monografií o hydronymii z povodí Nitry, Dudváhu, Malého Dunaja a zo Žitného ostrova.

Publikačne sa venuje aj trnavskému regiónu, osobitne leopoldovskej pevnosti a väznici.

 Dielo 

 Odborné monografie 

 Hladký, Juraj: Hydronymia povodia Nitry. Trnava: Pedagogická fakulta TU, 2004. 294 s. ISBN 80­‑8082­‑008­‑2.
 Hladký, Juraj: Hydronymia povodia Dudváhu. Trnava: Typi Universitatis Tyrnaviensis 2011. 196 s. ISBN 978­‑80­‑8082­‑504­‑1.
 Hladký, Juraj – Pavlovič, Jozef – Pavlovičová, Kristína – Závodný, Andrej: Cyrilo-metodské replikácie byzantsko-slovanskej kultúry v interpretácii. Trnava: Pedagogická fakulta Trnavskej univerzity v Trnave, 2013. 124 s. ISBN 978-80-8082-752-6.
 Hladký, Juraj – Závodný, Andrej: Hydronymia Žitného ostrova. Trnava: Typi Universitatis Tyrnaviensis – Veda, vydavateľstvo SAV, 2015. 320 s. ISBN 978­‑80­‑8082­‑840­‑0.
 Beláková, Mária – Hladký, Juraj – Závodný, Andrej: Hydronymia Malého Dunaja. Trnava: Typi Universitatis Tyrnaviensis – Veda, vydavateľstvo SAV, 2018. 534 s. ISBN 978-80-568-0167-3.
 Valentová, Iveta – Hladký, Juraj – Závodný, Andrej – Imrichová, Mária – Králik, Ľubor – Harvalík, Milan – Gałkowski, Artur – Bijak, Urszula – Bauko, Ján: Slovenská onomastická terminológia.  Bratislava – Trnava: Typi Universitatis Tyrnaviensis – VEDA, vydavateľstva SAV, 2024. 476 s. ISBN 978-80-568-0618-0.

 Populárno-náučné publikácie 

 Hladký, Juraj - Maculák, Jozef - Rendár, Ľubomír - Veselská Eva: Pravopisno-gramatická príručka s cvičebnicou. 6. vydanie. Žilina - Trnava: Mozaika, 2012.  176 s. ISBN  978-80-970786-1-7.
 Hladký, Juraj: Problematické javy v slovenskej ortografii. Trnava: Pedagogická fakulta Trnavskej univerzity v Trnave, 2023. 109 s. ISBN 978-80-568-0560-2.
 Hladký, Juraj a kol.: Príbeh Leopoldova: História a súčasnosť pevnosti a väznice. Leopoldov: Ústav na výkon trestu odňatia slobody a ústav na výkon väzby, 2016. 102 s. ISBN 978­‑80­‑972409­‑3­‑6.
 Hladký, Juraj – Vondrovský, Ivo: Sta viator: Kapitoly z dejín Leopoldova. Zv. 1. Leopoldov: VM­‑print, 2017. 164 s. ISBN 978­‑80-972831-9-3
 Hladký, Juraj: Sta viator. Zv. 2. Leopoldov: Mesto Leopoldov, 2016. 184 s. ISBN 978­‑80­‑972419­‑6­‑4.
 Hladký, Juraj – Jurčo, Martin: Čerenie času. Horné Zelenice 1244 – 2014. Horné Zelenice: Obec Horné Zelenice, 2014. 222 s. + 8 s. príloh.
 Hladký, Juraj –  Štefanková, Jana: Samostatné slovenské väzenstvo. Bratislava: Generálne riaditeľstvo Zboru väzenskej a justičnej stráže, 2019. 158 s. ISBN 978­‑80­‑972856­‑3­-0.

 Referencie 

Kategória:Slovenskí jazykovedci
Kategória:Slovenskí vysokoškolskí pedagógovia
Kategória:Vyučujúci na Trnavskej univerzite v Trnave
Kategória:Absolventi Univerzity Konštantína Filozofa v Nitre
Kategória:Osobnosti z Piešťan